CELEX: 62013CN0243
Language: el
Date: 2013-04-30 00:00:00
Title: Υπόθεση C-243/13: Προσφυγή της 30ής Απριλίου 2013 — Ευρωπαϊκή Επιτροπή κατά Βασιλείου της Σουηδίας

29.6.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 189/12
            
         Προσφυγή της 30ής Απριλίου 2013 — Ευρωπαϊκή Επιτροπή κατά Βασιλείου της Σουηδίας
   (Υπόθεση C-243/13)
   2013/C 189/23
   Γλώσσα διαδικασίας: η σουηδική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: J. Enegren και S. Petrova)
   
      Καθού: Βασίλειο της Σουηδίας
   
      Αιτήματα της προσφεύγουσας
   
   Η προσφεύγουσα ζητεί από το Δικαστήριο:
   
               —
            
            
               να αναγνωρίσει ότι η Σουηδία δεν εκπλήρωσε τις υποχρεώσεις που υπέχει από το άρθρο 260, παράγραφος 1, ΣΛΕΕ, καθόσον παρέλειψε να λάβει τα μέτρα που είναι αναγκαία για την εκτέλεση της αποφάσεως του Δικαστηρίου στην υπόθεση C-607/10·
            
         
               —
            
            
               να υποχρεώσει τη Σουηδία να καταβάλει στην Επιτροπή, στον λογαριασμό «Ίδιοι πόροι της Ευρωπαϊκής Ένωσης», ημερήσια χρηματική ποινή ύψους 14 912 ευρώ, για κάθε ημέρα που θα παρέρχεται χωρίς να έχουν ληφθεί τα αναγκαία μέτρα για την εκτέλεση της αποφάσεως του Δικαστηρίου στην υπόθεση C-607/10, από της ημερομηνίας της εκδόσεως της αποφάσεως στην παρούσα υπόθεση και μέχρι την ημερομηνία της εκτελέσεως της αποφάσεως στην υπόθεση C-607/10·
            
         
               —
            
            
               να υποχρεώσει τη Σουηδία να καταβάλει στην Επιτροπή, στον ίδιο λογαριασμό, κατ’ αποκοπή ποσό ύψους 4 893 ευρώ ανά ημέρα, για κάθε ημέρα που θα παρέρχεται χωρίς να έχουν ληφθεί τα αναγκαία μέτρα για την εκτέλεση της αποφάσεως του Δικαστηρίου στην υπόθεση C-607/10, από της ημερομηνίας της εκδόσεως της αποφάσεως στην υπόθεση αυτή και μέχρι την ημερομηνία της εκδόσεως της αποφάσεως στην παρούσα υπόθεση, ή μέχρι την ημερομηνία λήψεως των αναγκαίων μέτρων για την εκτέλεση της αποφάσεως του Δικαστηρίου στην υπόθεση C-607/10, αν τούτο συμβεί νωρίτερα·
            
         
               —
            
            
               να καταδικάσει τη Σουηδία στα δικαστικά έξοδα.
            
         
      Ισχυρισμοί και κύρια επιχειρήματα
   
   Με την απόφασή του της 29ης Μαρτίου 2012, C-607/10, Ευρωπαϊκή Επιτροπή κατά Βασιλείου της Σουηδίας, το Δικαστήριο έκρινε ότι «1) Το Βασίλειο της Σουηδίας, παραλείποντας να λάβει τα αναγκαία μέτρα προκειμένου να διασφαλίσει ότι οι αρμόδιες αρχές του, μέσω αδειών που χορηγούνται σύμφωνα με τα άρθρα 6 και 8 της οδηγίας 2008/1/ΕΚ του Ευρωπαϊκού Κοινοβουλίου και του Συμβουλίου, της 15ης Ιανουαρίου 2008, σχετικά με την ολοκληρωμένη πρόληψη και έλεγχο της ρύπανσης (κωδικοποιημένη έκδοση), ή μέσω της προσήκουσας επανεξετάσεως και, οσάκις απαιτείται, του εκσυγχρονισμού των όρων χορηγήσεως αδείας, μεριμνούν ώστε όλες οι υφιστάμενες εγκαταστάσεις να λειτουργούν σύμφωνα με τις απαιτήσεις των άρθρων 3, 7, 9, 10, 13, 14, στοιχεία α' και β', και 15, παράγραφος 2, της οδηγίας αυτής, παρέβη τις υποχρεώσεις που υπέχει από το άρθρο 5, παράγραφος 1, της εν λόγω οδηγίας.»
   Το Βασίλειο της Σουηδίας δεν έχει ακόμη λάβει μέτρα για την εκτέλεση της αποφάσεως του Δικαστηρίου στην υπόθεση C-607/10. Συνεπώς, η Επιτροπή άσκησε προσφυγή δυνάμει του άρθρου 260, παράγραφος 2, της Συνθήκης για τη λειτουργία της Ευρωπαϊκής Ένωσης και ζήτησε να επιβληθούν χρηματικές κυρώσεις στο Βασίλειο της Σουηδίας.